open-index/open-wikipedia-markdown huggingface dataset:
Pattadakal

**Pattadakal** alebo **Pattadakkal** je osada v indickom štáte Karnátaka. 

Je známa najmä vďaka skupine zachovaných pamiatok, hlavne 9 hinduistických chrámov postavených v 8. storočí a džinistickou svätyňou. Najväčší a asi najznámejší z chrámov je chrám Virupákša, ktorý bol postavený cca v 740.

Pre svoju historickú hodnotu boli miestne pamiatky v roku 1984 zapísané na zoznam svetového dedičstva UNESCO.

## Literatúra
* George Michell: *Pattadakal (Monumental Legacy).* Oxford University Press India 2002, ISBN 978-0-19-565651-0 
* George Michell: *Early Western Chalukyan Temples. An Architectural Description and Analysis of the Early Western Chalukyan Temples.* London 1975

## Iné projekty

## Externé odkazy
* Fotografie z Pattadakalu 

## Zdroj

Kategória:Lokality Svetového dedičstva v Indii
Kategória:Sídla v Indii
Kategória:Karnátaka
Ján I. (pápež)

Svätý **Ján I.** (* ?, Siena -  † 18. máj 526, Ravenna) bol 53. pápež. Pápežský úrad zastával od 13. augusta 523 do svojej smrti.

## Uctievanie
Podľa Rímskeho martyrológia si Katolícka cirkev pripomína tohto pápeža 18. mája.

## Referencie


## Pozri aj

* Zoznam svätcov Katolíckej cirkvi

## Iné projekty

## Externé odkazy
* Ekumenický lexikón svätých
*Biografia 

## Zdroj

Kategória:Narodenia v 5. storočí
Kategória:Úmrtia 18. mája
Kategória:Úmrtia v 526
Kategória:Talianski pápeži
Kategória:Talianski katolícki svätci
Kategória:Pochovaní v bazilike svätého Petra
Kategória:Katolícki svätci majúci sviatok 18. mája
Mámallapuram

**Mámallapuram** (iné názvy: **Mahábalipuram**/iné prepisy: **Mahábalípuram/Mahápalipuram; Mahábalipúr**; angl. *Mamallapuram, Mahabalipuram*) je mesto v indickom štáte Tamilnádu na východnom pobreží Indického polostrova. V roku 2001 tu žilo 12 049 obyvateľov.

V okolí mesta sa nachádza veľké množstvo pamiatok postavených väčšinou medzi 7. – 9. storočím. Sú to najmä chrámy, stúpy a pod. Tieto pamiatky boli vytesané do skaly.

Všetky tieto pamiatky boli v roku 1984 zapísané na zoznam svetového dedičstva UNESCO.

## Literatúra
* Beate Szerelmy, Andrea Wurth u.a.: *Indien*. Baedeker-Verlag, Ostfildern 1997
* Bamber Gascoigne: *Die Großmoguln - Glanz und Größe mohammedanischer Fürsten in Indien*. Prisma-Verlag, Gütersloh 1987 

## Iné projekty

## Externé odkazy
* 100+1: Skvosty Tamilnádu

## Zdroj

Kategória:Lokality Svetového dedičstva v Indii
Kategória:Mestá v Indii
Kategória:Tamilnádu
Príchod vychovávateľky do kupcovho domu

**Príchod vychovávateľky do kupcovho domu** (rus. *Приезд гувернантки в купеческий дом*) je názov obrazu ruského maliara Vasilija Grigorieviča Perova z roku 1866.

Perovove diela nastavovali nemilosrdné zrkadlo spoločenským pomerom súdobého Ruska. Cítiť v nich sociálno-spoločenské nálady a hlboký realizmus. K častým výrazovým prostriedkom jeho diel patrí satira. Kým napr. obraz *[[Dedinská krížová procesia na Veľkú noc]]* (1861) svojím výsmechom mieri do radov ruského duchovenstva, rozmerovo neveľké dielo *Príchod vychovávateľky do kupcovho domu* si berie na mušku svetskú sociálnu skupinu - kupectvo.

## Námet a kompozícia
Aby vynikla satira, umelec zvolil kompozíciu založenú na jasnom rozlíšení dvoch hlavných skupín: rodiny kupca a mladého inteligentného no nesmelého dievčaťa. Prichádza na nové pôsobisko, stojí v prijímacom salóne a akoby bojazlivo vyťahuje z malej taštičky odporúčací list. Tučný kupec si dievča prezerá presne tak ako je zvyknutý obzerať si nový tovar. Z dverí za kupcom na príchodziu mladú ženu zvedavo hľadia kupcove deti a kupcova žena sa s nevôľou díva na guvernantku, v ktorej vidí iba zbytočnú príťaž v domácnosti. Z tvárí slúžok stojacich vo dverách do vedľajšej miestnosti sa zračí úškrn a pohŕdanie. Rozdielnosť charakterov postáv dotvára aj umelcovo farebné podanie obrazu. Kým na postave vychovávateľky je jasne zreteľný farebný súlad, interiér miestnosti a oblečenie postáv kupcovej rodiny kričí krikľavými farebným kontrastami.

Dielo sa zaraďuje do skupiny Perovových obrazov, ktorým dominuje tzv. ženská otázka, t.j. postavenie ženy v súdobej spoločnosti. Ťažký údel ruskej ženy dokumentuje na postavách hlavných protagonistiek. K takýmto dielam patrí napr. *[[Vyprevádzanie mŕtveho]]* (pozornosť upriamuje na horký údel sedliačky-vdovy vezúcej svojho nebohého manžela), *Utopená* (životná tragédia ženy uprostred rušného veľkomesta) a napokon aj *Príchod vychovávateľky do kupcovho domu*, kde zachytáva neľahký osud mladého dievčaťa núteného kvôli obžive hľadať službu u spupného kupca. 

Posledne spomenutým dielom umelec do sveta vykričal svoj hnev, nespokojnosť a protest proti surovým utláčateľom, ktorí stratili akúkoľvek ľudskosť a uznávali iba jedinú moc - moc peňazí. Tematika povyšovania mamonu nad ľudský cit dominovala aj v dielach iných autorov, ale Perovov *Príchod vychovávateľky* prevyšuje všetko, čo vytvorili maliari v tejto oblasti.

Obraz *Príchod vychovávateľky do kupcovho domu* spolu s ďalším významným dielom *[[Trojka (Perov)|Trojka]]* zabezpečili Perovovi uznanie a hodnosť akademika.

## Zdroje
* A. I. Archangeľskaja, *Perov*, Tvar, výtvarné nakladateľstvo, Bratislava, 1952
* Vl. Fiala, *Ruské maliarstvo XIX. storočia*, Tvar - výtvarné nakladateľstvo, Bratislava, 1952

Kategória:Vasilij Grigorievič Perov
Kategória:Štátna Tretiakovská galéria
Theonomos

**Theonomos** (, ) je v gréckej mytológii veľkňaz boha Apolóna Karneia a vládca Sikyónu.

Po vláde Zeuxippa, posledného kráľa Sikyónu, moc v štáte prevzali kňazi boha Apolóna Karneia. Ich piatym vládcom bol Theonomos, ktorý vládu nad Sikyónom prevzal po šesťročnej vláde kňaza Eunéa. Panoval deväť rokov a vládu potom po ňom prevzal Amfigyes.

Podľa historika Iulia Africana Theonomos vládol len jeden rok.

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Sui heredes

**Sui heredes** (z lat. *jeho dedičia*) je termín používaný rímskym právom na označenie zákonných dedičov poručiteľa. Označuje osoby podriadené otcovskej alebo manželskej moci zomretého v okamihu jeho smrti, takže jeho smrťou sa stali svojprávnymi. Boli to teda synovia a dcéry, prípadne vnuci po zomretých synoch, ďalej manželka *[[in manu]]*; medzi dedičov však nepatrili emancipovaní potomkovia.

Ak medzi *sui heredes* boli potomkovia bližší aj vzdialenejší, delilo sa dedičstvo medzi nich podľa kmeňov (*[[in stirpes]]*), to znamená, že vzdialenejší dostali spolu len podiel svojho predka, ktorý by sa stal smrťou svojho poručiteľa *[[sui iuris]]*, keby bol v okamihu smrti poručiteľa ešte žil.

## Referencie


Kategória:Rímske právo
Kategória:Latinské právnické výrazy
Charidémos (Sikyón)

**Charidémos** (, ) je v gréckej mytológii veľkňaz boha Apolóna Karneia, posledný vládca Sikyónu.

Podľa starovekého autora Eusebia z Kaisareie, po vláde Zeuxippa, posledného kráľa Sikyónu, prevzali v krajine moc kňazi boha Apolóna Karneia. Siedmym a aj psledným panovníkom z ich radov bol Charidémos, ktorý vládu nad Sikyónom prevzal po dvanásťročnej vláde kňaza Amfigya. Po roku vlády ostala po ňom prázdna štátna pokladnica a on bol nútený zo Sikyónu utiecť. 

Eusebios píše, že sa táto udalosť stala 352 rokov pred prvými olympijskými hrami (t.j. 1128 pred Kr.) a tak po 998 rokoch malé sikyónske kráľovstvo zaniklo.

## Referencie

## Pozri aj
* Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu
Evian Thonon Gaillard F.C.

**Évian Thonon Gaillard Football Club** je francúzsky futbalový klub. Momentálne sídli v meste Thonon-les-Bains kam bol presťahovaný v roku 2007 z mesta Gaillard. Vznikol v roku 2003 pod názvom *Football Croix-de-Savoie 74* ako výsledok fúzie medzi FC Gaillard a FC Ville-la-Grand. Predchodca klubu FC Gaillard bol založený v roku 1924 a väčšinu svojho pôsobenia odohral v súťaži Ligue Rhône-Alpes, zatiaľ čo FC Ville-la-Grand bol založený v roku 1928. V roku 2007 prešiel ďalšou fúziou keď sa spojil s miestnym Olympique Thonon-Chablais. Posledná zmena nastala v lete roku 2009, keď prezident Groupe Danone a čestný prezident klubu Franck Riboud opäť zmenili názov klubu na Évian Thonon Gaillard Football Club, ktorý má dodnes. Zároveň investoval peniaze do mládežníckeho rozvoja aj priamo do tímu s cieľom postúpiť z 3. ligy do druhej najvyššej Ligue 2, čo sa aj podarilo. V ďalšej sezóne 2010/11 zaznamenal klub ďalší úspech, keď dokázal postúpiť do najvyššej súťaže Ligue 1, ktoú hrá i v súčasnosti (január 2013).

Domáce zápasy hrá na štadióne Parc des Sports v neďalekom meste Annecy, ktorý má kapacitu 15 600 miest. Využíva ho z dôvodu že miestny štadión Stade Joseph-Moynat nespĺňa normy pre účasť v Ligue 1; v budúcnosti sa však plánuje jeho rekonštrukcia. V sezóne 2010/11 dokonca využíval aj štadión v Stade de la Praille v švajčiarskej Ženeve; viceprezident klubu FC Servette s tým však nesúhlasil, pretože sa obával, že nadmerná záťaž ihrisko zničí. Nakoniec UEFA žiadosť francúzskeho klubu o využívanie štadióna zamietla a ten bol nútený sa presťahovať do Annecy.

## Úspechy
**[[Ligue 2]]*
**Víťaz (1): 2010 – 11
**[[Championnat National]]*
**Víťaz (1): 2009 – 10 
**[[Championnat de France amateur]]*
**Víťaz (1): 2007 – 08

## Súpiska 2012 – 2013

 
 
 
 
 

 12px|Kapitán klubu

 

## Tréneri

## Externé odkazy
* Oficiálna stránka klubu 

## Zdroje
* 
* 
Kategória:Francúzske futbalové kluby
Kategória:Futbalové kluby založené v 2003
Adams Pearmain

**Adams Pearmain**, nazývaný aj **Adamsova parména**, je kultivar jablka. Ide o dezertné jablko s podobnou chuťou akú ma Russet. Po prvýkrát bol predstavený v Anglicku roku 1826 Johnom Pearmainom pod názvom **Norfolk Pippin**.

## Pozri aj
* Pearmain

## Externý odkaz
* Adams Pearmain popis na pomolopedii  

## Zdroj

Kategória:Jablká
Viktor Grigorievič Afanasiev

**Viktor Grigorievič Afanasiev** (;  * 18. november 1922, Aktamyš –  † 10. apríl 1994 Moskva) bol sovietsky filozof, politik, editor a žurnalista. 

## Životopis
Narodil sa v Tatárskej autonómnej sovietskej socialistickej republike a v roku 1940 vstúpil do Červenej armády. Študoval na renomovaných sovietskych univerzitách. Náplňou jeho vedeckej práce bola najmä filozofia (marxizmus) a biológia. Neskôr bol šéfredaktorom Pravdy.

## Bibliografia
Medzi najvplyvnejšie diela Afanasieva patria jeho *Základy filozofie* (1964), *Vedecké riadenie spoločnosti* (1973) a *Človek a riadenie spoločnosti* (1979).

## Prínos
Je autorom vedeckých štúdii riadenia socialistickej spoločnosti a výstavby komunizmu, kde vychádza z teórie, že riadenie spoločnosti sa nemôže opierať iba o intuíciu alebo subjektívnu skúsenosť, ale pri jej riadení je potrebné aplikovať vedecké empirické poznatky. Vychádza pritom z učenia o spoločensko-ekonomických formáciách z historického materializmu. Analyzuje spoločnosť ako celostný samostatný riadiaci systém. Okrem iného vychádza z marxistickej koncepcie sociológie. Autor v diele *Vedecké riadenie spoločnosti* vystavuje komparácii spoločenský systém socializmu s trhových kapitalizmom, vychádzajúc z filozoficko-politologických teórií Marxa, Engelsa a Lenina.

## Referencie

Kategória:Narodenia v 1922
Kategória:Ruskí filozofi
Kategória:Sovietski filozofi
Kategória:Úmrtia v 1994
Kategória:Sovietske osobnosti druhej svetovej vojny
Kategória:Sovietski politici
Papa Wemba

**Jules Shungu Wembadio Pene Kikumba** viac známy ako **Papa Wemba** (* 14. jún 1949, Lubefu, Kasaï-Oriental, Belgické Kongo – † 24. apríl 2016, Abidjan, Pobrežie Slonoviny) bol konžský spevák a hudobník, skladateľ a herec, jeden z najpopulárnejších spevákov Afriky.

## Diskografia
* *Pauline* (1970)
* *L'amoureux Decu* (1972)
* *Mete la Verite, Chouchouna* (1973)
* *Liwa ya Somo* (1973)
* *Miyélélé* (1974)
* *Amazone, Ainsi Va La Vie,Mokili Ebaluki* (1975)
* *Matembele Bangi, Lisuma ya Zazu,Mama Wali* (1976)
* *Mere Superieure, Bokulaka, Mabele Mokonzi, Muana Molokai, Elu Sharufa* (1977)
* *Princesse ya Senza, Zonga Zonga, Ekoti Ya Nzumbé,Fleur Bétoko,Muana'ngo* (1978)
* *Anibo, Ata Nkale* (1979)
* *Levre Rose* (1979)
* *Telegramme* (1979)
* *Sabola Milimu Mawa,Signorina* (1980),*Amena*(1980),*Jeune 1er*(1980)
* *Zéa,Melina La Parisienne,Ufukutanu* (1981)
* *Evenement, Rendre A Caesar* (1982), album maliba avec martin meissonier
* *Santa, Matebu* (1982)
* *Bukavu Dawa,Rythme molokai,Eliana* (1983), album la belle epoque
* *Proclamation* (1984)
* *Destin ya Moto* (1985)
* *Beau Gosse ya paris* (1986)
* *Bana Viva Fungola Ngai Love Kilawu* (1986)
* *L'esclave,Yellisa Papa Wemba – Au Japon* (live) (1986)
* *Papa Wemba Ekumani* (1987)
* *M'fono Yami* (1988)
* *Biloko ya Moto-Adidas Kiesse* (1991)
* *Le Voyageur* (1992)
* *Foridoles* (1994)
* *Emotion* (1995)
* *Pôle Position* (1996)
* *Wake Up* (1996)
* *Nouvelle Écriture* (1997)
* *Molokaï* (1998)
* *Nouvelle Écriture dans L* (1998)
* *Fula Ngenge* (1999)
* *Muana Matebu*(1999)
* *A La Une* (2000)
* *Zea* (2001)
* *Bakala Dia Kuba* (2001)
* *Somo Trop* (2003)
* *Muana Molokaï* (2004)
* *Bazonkion* (2005)
* *Bravo l'Artiste* (2006)
* *Ye te oh !* (2006)
* *Nkunzi Lele* (2007)
* *Kaka yo* (2008)
* *Notre Pere (Rumba)* (2010)
* *16e Arrondissement* (2010)
* *Notre Pere (World)* (2010)

## Referencie

## Zdroj
* 

Kategória:Speváci Konžskej demokratickej republiky 
Kategória:Skladatelia modernej hudby Konžskej demokratickej republiky
Kategória:Textári piesní Konžskej demokratickej republiky 
Kategória:Filmoví herci Konžskej demokratickej republiky
Kolumbijské národné vodnopólové družstvo mužov

**Kolumbijské národné vodnopólové družstvo mužov** je národné družstvo mužov, ktoré reprezentuje Kolumbiu v medzinárodných vodnopólových súťažiach a priateľských zápasoch. Funguje pod záštitou *Federación Colombiana de Natación* (FECNA). Patrí medzi najlepšie vodnopólové celky Južnej Ameriky. Za jeho najväčšie úspechy možno považovať zlatú medailu zo Stredoamerických a karibských hier či 3-násobné víťazstvo na majstrovstvách Južnej Ameriky.

## Vrcholné podujatia
Kolumbijské družstvo sa na olympijských hrách nezúčastnilo, resp. sa nedokázalo kvalifikovať ani raz. Na majstrovstvách sveta sa družstvo predstavilo iba v roku 1975, keď turnaj hostilo kolumbijské Cali. Prehralo na nich hladko všetky zápasy a skončilo celkovo posledné.

Úspechy zaznamenalo na kontinentálnych podujatiach. Vodnopólový turnaj na Panamerických hrách absolvovalo 7-krát. Najlepšie dopadlo vo Winnipegu 1999 a Rio de Janeiro 2007, na 5. mieste. Na panamerickom podujatí Pohára UANA, ktorý je zároveň kvalifikáciou na MS, sa predstavilo iba raz. V brazílskom Rio de Janeiro skončilo šieste. 

8 medailí si družstvo donieslo zo Stredoamerických a karibských hier. Tú najcennejšiu vybojovalo na posledných hrách v roku 2010, v portorickom Mayagüeze. Okrem toho je 3-násobným majstrom Južnej Ameriky. Naposledy zvíťazilo v roku 1998 vo Venezuele. V roku 2007 sa zúčastnilo Rozvojového pohára FINA, na ktorom vybojovalo po finálovom víťazstve nad  zlatú medailu.

## Výsledky
;Olympijské hry
* *nezúčastnilo sa, resp. sa nekvalifikovalo*

;Majstrovstvá sveta

;Panamerické hry

;Pohár UANA

;Rozvojový pohár FINA vo vodnom póle

;Stredoamerické a karibské hry
* 1946: 16px 2. miesto
* 1966: 16px 3. miesto
* 1970: 16px 3. miesto
* 1974: 16px 3. miesto
* 1978: 4. miesto
* 1986: 16px 3. miesto
* 1998: 4. miesto
* 2002: 16px 3. miesto
* 2006: 16px 2. miesto
* 2010: 16px 1. miesto
* 2014: 4. miesto

;Majstrovstvá Južnej Ameriky
* 1982: 16px 1. miesto
* 1992: 16px 1. miesto
* 1998: 16px 1. miesto
* 2002: 16px 3. miesto
* 2004: 16px 2. miesto
* 2006: 16px 2. miesto
* 2008: 16px 3. miesto
* 2010: 16px 2. miesto
* 2012: 4. miesto
* 2014: 4. miesto

## Referencie

* todor66.com 

## Pozri aj
* Kolumbijské národné vodnopólové družstvo žien

## Externé odkazy
* Oficiálna stránka Federación Colombiana de Natación  
* Kolumbijské družstvo na stránke Panamerických hier 2011  

Kategória:Národné vodnopólové družstvá
Vodné pólo
Národné
Octan meďnatý

thumb|Octan meďnatý
**Octan meďnatý** je meďnatá soľ kyseliny octovej – octan. Ide o relatívne rozpustnú tmavomodrú látku, ktorá sa využíva na výrobu organických zlúčenín medi. Je obsiahnutá aj v niektorých mineráloch,  je hlavnou látkou hoganitu.

## Výroba
Meď, na rozdiel od niektorých iných kovov, ako je napríklad železo, nereaguje s kyselinami, pretože je podľa Beketovovho radu kovov ušľachtilý kov. Preto je výroba pomerne náročná.

Priemyselne sa vyrába elektrolýzou octanu vápenatého medenými elektródami; roztok sa nesmie miešať, nakoniec sa odsaje roztok octanu meďnatého.

Laboratórna výroba z kyseliny octovej, medi a peroxidu vodíka:

**2 CH<sub>3</sub>COOH + H<sub>2</sub>O<sub>2</sub> + Cu → 2 H<sub>2</sub>O + Cu (CH<sub>3</sub>COO)<sub>2</sub>**

Z oxidu alebo uhličitanu meďnatého a kyseliny octovej:

**2 CH<sub>3</sub>COOH + CuO → 2 H<sub>2</sub>O + Cu (CH<sub>3</sub>COO)<sub>2</sub>**

**2 CH<sub>3</sub>COOH + CuCO<sub>3</sub> → 2 H<sub>2</sub>O + Cu (CH<sub>3</sub>COO)<sub>2</sub> + CO<sub>2</sub>**

## Reakcie
Octan meďnatý reaguje s peroxidom vodíka a dochádza k rozpadu na nerozpustný oxid meďnatý; preto je nutné pri výrobe za pomoci peroxidu veľmi presne dávkovať jednotlivé reaktanty. Pri prípadnej chybe možno oxid meďnatý zase nechať zreagovať, viď vyššie.

Octan meďnatý reaguje s uhličitanom sodným a kyselinou acetylsalicilovou za vzniku acetylsalicilátu meďnatého, čo je nerozpustné modré farbivo.

Z octanu meďnatého možno vyrábať napríklad dusičnan meďnatý; vzniká pritom však aj octan draselný, a tieto dve látky sa od seba pomerne ťažko oddeľujú. Reakcia prebieha podľa rovnice:

**Cu(CH<sub>3</sub>COO)<sub>2</sub> + 2 KNO<sub>3</sub> → Cu(NO<sub>3</sub>)<sub>2</sub> + 2 KCH<sub>3</sub>COO**

Octan meďnatý sa používa na výrobu organických zlúčenín medi, a tiež ako katalyzátor, napríklad umožňuje horenie cukru.

## Zdroj

meďnatý
Kategória:Zlúčeniny medi
Tala

**Tala** je zákonné platidlo na ostrovnom štáte Samoa. Jej kód ISO 4217 je WST. Čiastková jednotka sa nazýva *sene*. Názov meny (tala) je samojský ekvivalent dolára. Symbol taly je **$**, ale na odlíšenie od iných mien sa pred tento symbol dávajú písmena WS (**WS$**).

## Vývoj mien na Samoi
V období, keď vlastnilo Samou Nemecko (1900–1914), platila nemecká marka. Po obsadení Novým Zélandom sa začali používať mince novozélandskej libry, ale bankovky mala Západná Samoa vlastné. V roku 1962 vyhlásila samostatnosť, no libru používala aj naďalej. V roku 1967 sa menovou reformou zaviedla nová mena pod názvom tala. Libra sa dovtedy podľa britského vzoru delila na 20 šilingov a šiling sa ďalej skladal z 12 pencí. Novo vzniknutá tala však začala používať desiatkovú sústavu. V roku 1997 štát vypustil zo svojho názvu slovo Západná, a tým pádom aj z názvu meny. Zmena názvu nezmenila nič na hodnote meny, naďalej ide o tú istú talu z roku 1967.

## Mince a bankovky
* Mince majú nominálne hodnoty **1**, **2**, **5**, **10**, **20**, **50** sene a **1** tala.
* Bankovky sú tlačené v hodnotách **2**, **5**, **10**, **20**, **50** a **100** tál.

## Externé odkazy
* Bankovky taly na stránke Samojskej národnej banky 
* Mince taly

Kategória:Samoa (nezávislý štát)
Kategória:Meny v Austrálii a Oceánii
F91 Dudelange

**F91 Dudelange** je luxemburský futbalový klub sídliaci v 18-tisícovom mestečku Dudelange na juhu Luxemburska. Bol založený v roku 1991 po spojení klubov Alliance Dudelange, Stade Dudelange a US Dudelange. Všetky 3 kluby v minulosti vyhrali národnú súťaž alebo Luxemburský pohár, avšak v danom období prežívali krízu. Spojili sa, aby vznikol stabilnejší klub v oblasti športových výkonov aj financií. Momentálne (január 2013) je účastníkom najvyššej luxemburskej ligy Luxembourg National Division.

Domáce zápasy hrá na štadióne Stade Jos Nosbaum, ktorý má kapacitu 2 588 miest.

Farbami klubu sú červená a žltá. 

F91 Dudelange od založenia v roku 1991 dokázal 10-krát vyhrať Luxembourg National Division a je tiež 4-násobným víťazom Luxemburského pohára.

## Úspechy
**[[Luxembourg National Division|National Division]]*
**Víťaz (16): 1999/2000, 2000/01, 2001/02, 2004/05, 2005/06, 2006/07, 2007/08, 2008/09, 2010/11, 2011/12, 2011/12, 2013/14, 2015/16, 2016/17, 2017/18, 2018/19, 2021/22
**Finalista (4): 1998/99, 2002/03, 2003/04, 2009/10
**[[Luxembourg Cup|Luxemburský pohár]]*
**Víťaz (4): 2003/04, 2005/06, 2006/07, 2008/09
**Finalista (3): 1992/93, 1993/94, 2001/02

;Ako Alliance Dudelange
**[[Luxembourg National Division|National Division]]*
**Finalista (1): 1961/62
**[[Luxemburský pohár]]*
**Víťaz (2): 1960/61, 1961/62
**Finalista (1): 1968/69

;Ako Stade Dudelange
**[[Luxembourg National Division|National Division]]*
**Víťaz (10): 1938/39, 1939/40, 1944/45, 1945/46, 1946/47, 1947/48, 1949/50, 1954/55, 1956/57, 1964/65
**Finalista (6): 1919/20, 1922/23, 1924/25, 1927/28, 1955/56, 1959/60
**[[Luxembourg pohár]]*
**Víťaz (4): 1937/38, 1947/48, 1948/49, 1955/56
**Finalista (8): 1927/28, 1935/36, 1938/39, 1939/40, 1946/47, 1956/57, 1957/58, 1959/60

;Ako US Dudelange
**[[Luxembourg National Division|National Division]]*
**Finalista (4): 1938/39, 1939/40, 1945/46, 1946/47
**[[Luxemburský pohár]]*
**Víťaz (1): 1938/39
**Finalista (1): 1957/58

## F91 Dudelange v európskych súťažiach

## Tréneri
* Philippe Guérard (Júl 1994 – Sept 94)
* Benny Reiter (Júl 1996 – Dec 97)
* Angelo Fiorucci (Júl 1998 – Jún 00)
* Carlo Weis (Júl 2000 – Sept 03)
* Roger Lutz (Okt 2003 – Jún 4)
* Michel Leflochmoan (Júl 2004 – Jún 9)
* Marc Grosjean (Júl 2009 – Jún 11)
* Claude Origer (Aug 2009 – Dec 09)
* Dan Theis (Jún 2011 – Okt 11)
* Ralph Pinatti Stange (Okt 2011 – Nov 11)
* Didier Philippe (Okt 2011–2012)

## Externé odkazy
* Oficiálna stránka klubu

## Zdroj
* 
* 

Kategória:Luxemburské futbalové kluby
Kategória:Šport v Dudelange
Kategória:Futbalové kluby založené v 1991
Divoký anjel

***Divoký anjel*** (*Muñeca brava*) je argentínsky televízny seriál, romantická telenovela s komediálnymi prvkami z produkcie Raúla Lecounu a televízie Telefe v rokoch 1998 – 1999. Hlavné postavy stvárnili herci Natalia Oreiro a Facundo Arana, pre ktorých celosvetový úspech tejto telenovely znamenal začiatok medzinárodnej kariéry. Väčšina seriálu sa natáčala v okolí Buenos Aires, niektoré epizódy sa natáčali aj v Taliansku, Uruguaji a Španielsku.

## Obsadenie

## Vysielanie
Seriál bol v Argentíne premiérovo vysielaný počas pracovných dní po 13. hodine. Úvodná epizóda bola na obrazovkách uvedená 16. novembra 1998, posledná epizóda bola odvysielaná 17. decembra 1999. Celkovo vzniklo 285 epizód, pričom medzinárodná verzia Divokého anjela obsahuje 270 epizód, ktoré sú sčasti inak zostrihané.

Na Slovensku tento seriál premiérovo vysielala verejnoprávna STV1 (dnešná Jednotka) od 10. apríla 2001 do 29. apríla 2002 každý pracovný deň po 18. hodine. Sledovanosť seriálu bola na vysoko nadpriemernej úrovni. Druhýkrát bol Divoký anjel na STV1 (Jednotke) vysielaný od 16. septembra 2002 do 20. októbra 2003, tretíkrát od 14. septembra 2009 do 25. októbra 2010 a štvrtýkrát od 5. septembra 2011 do 12. októbra 2012. Seriál dokázal k obrazovkám STV pritiahnuť divákov aj v niekoľkonásobných reprízach.

V roku 2022 skupina Markíza zakúpila vysielacie práva na Divokého anjela a licenciu k slovenskej zvukovej verzii tohto seriálu od RTVS (v rozsahu 2 vysielania počas licenčnej doby od 18. júla 2022 do 31. decembra 2025), čo bolo pre skupinu Markíza pomerne nákladné. Po takmer 10 rokoch sa tak Divoký anjel vrátil na slovenské obrazovky na stanici Doma, kde bol vysielaný od 18. júla 2022 do 27. januára 2023. Seriál dokázal aj po rokoch zaznamenať nadpriemerné výsledky sledovanosti. Druhýkrát sa na Doma vysielal od 2. mája 2025 do 6. novembra 2025.

## Adaptácie
*  Portugalsko – *Anjo Selvagem* (2001 – 2003)
*  India – *Miilee* (2005 – 2006)
*  Mexiko – *Al diablo con los guapos* (2007 – 2008)
*  Indonézia – *Hafizah* (2009 – 2010) 
*  Peru – *La Tayson, corazón rebelde* (2012)

## Referencie

## Externé odkazy
* 
* 
* Divoký anjel na oficiálnom YouTube kanáli televízie Telefe 

Kategória:Argentínske telenovely
Kategória:Telenovely z 1998
Kategória:Televízne seriály z roku 1998
Kategória:Telenovely televízie Telefe
ADH

**ADH** môže byť skratka pre:
* enzým alkoholdehydrogenáza
* hormón vazopresín (adiuretický hormón)
* jednu z prekanceróz prsnej žľazy, pozri atypická duktálna hyperplázia
Venezuelské národné vodnopólové družstvo mužov

**Venezuelské národné vodnopólové družstvo mužov** je národné družstvo mužov, ktoré reprezentuje Venezuelu v medzinárodných vodnopólových súťažiach a priateľských zápasoch. Funguje pod záštitou *Federación Venezolana de Deportes Aquáticos* (FEVEDA). Patrí medzi tie lepšie vodnopólové celky Južnej Ameriky. Za jeho najväčšie úspechy možno považovať 3 medaily zo Stredoamerických a karibských hier či 2 medaily na majstrovstvách Južnej Ameriky.

## Vrcholné podujatia
Venezuelské družstvo sa na olympijských hrách nezúčastnilo, resp. sa nedokázalo kvalifikovať ani raz. Podobne ani na majstrovstvá sveta sa družstvo nedokázalo kvalifikovať. Družstvo sa ale zúčastnilo dvoch ročníkov svetovej ligy, v ktorej po debaklových prehrách skončilo už v kvalifikačnom kole.

Úspechy zaznamenalo na kontinentálnych podujatiach. Vodnopólový turnaj na Panamerických hrách absolvovalo iba 3-krát a v prvých dvoch prípadoch skončilo na poslednom mieste. Dokázalo bodovať iba v jedinom stretnutí, keď v domácom bazéne remizovalo v roku 1983 s Kolumbiou. V roku 2015 v kanadskom Toronte sa umistnilo na 6. mieste.

2 strieborné a 1 bronzovú medailu si družstvo donieslo zo Stredoamerických a karibských hrách. Tú poslednú vybojovalo na posledných hrách v roku 2014, v mexickom Veracruz. Okrem toho získalo aj 4 medaily z kontinentálneho šampionátu Južnej Ameriky. Naposledy, v roku 2014 skončilo bronzové.

## Výsledky
;Olympijské hry
* *nezúčastnilo sa, resp. sa nekvalifikovalo*

;Majstrovstvá sveta
* *nekvalifikovalo sa*

;Panamerické hry

;Pohár UANA

;Stredoamerické a karibské hry
* 1959: 16px 3. miesto
* 1978: 5. miesto
* 1993: 16px 2. miesto
* 1998: 5. miesto
* 2002: 4. miesto
* 2006: 4. miesto
* 2010: 16px 2. miesto
* 2014: 16px 2. miesto

;Majstrovstvá Strednej Ameriky a Karibiku
* ...
* 2013: 16px 2. miesto
* 2016: *nezúčastnilo sa*
* 2017: 16px 2. miesto

;Majstrovstvá Južnej Ameriky
* ...
* 1992: 16px 3. miesto
* 2004: 4. miesto
* 2008: 16px 2. miesto
* 2010: 4. miesto
* 2012: 16px 3. miesto
* 2014: 16px 3. miesto
* 2016: *nezúčastnilo sa*

;Svetová liga
* 20022009: *nezúčastnilo sa*
* 2010: kvalifikačné kolo
* 20112013: *nezúčastnilo sa*
* 2014: kvalifikačné kolo
* 20152017: *nezúčastnilo sa*

## Referencie

* todor66.com 

## Pozri aj
* Venezuelské národné vodnopólové družstvo žien

## Externé odkazy
* Oficiálna stránka Federación Venezolana de Deportes Aquáticos  
* Venezuelské družstvo na stránke Panamerických hier 2011  

Kategória:Národné vodnopólové družstvá
Vodné pólo
Národné
Hórjúdži

**Hórjúdži** (jap: 法隆寺, „Chrám kvitnúceho práva“) je budhistický chrám v japonskom meste Ikaruga v prefektúre Nara. Jeho plné meno je *Hórjú Gakumondži* (法隆学問寺) čiže „Vzdelávací chrám kvitnúceho práva“, čo napovedá, že chrám slúži nielen ako kláštor, ale i ako seminár. V chrámovom komplexe sa nachádzajú jedny z najstarších drevených budov na svete.

Chrám bol pôvodne založený v roku 604 na príkaz princa Šótoku. Dokončený bol o tri roky neskôr a bol vtedy pomenovaný „Ikaruga-dera“ (斑鳩寺).
V roku 670 chrám zhorel a potom bol postupne obnovovaný až do začiatku 8. storočia. Neskôr sa stal hlavným náboženským centrom *Hossó budhizmu*.

Veľa z fresiek, sôch a ďalšej výzdoby vo vnútri chrámu, rovnako ako vlastná architektúra, vykazujú známky vply Číny, Korey a Indie.

Hórjúdži je jeden z najstarších budhistických chrámov v Japonsku. Pochádza z doby, kedy budhizmus bol pre Japoncov novým náboženstvom.

Japonská vláda udelila dvadsiatim budovám v chrámovom komplexe status „Národného pokladu“, alebo „Dôležitej kultúrnej pamiatky“.
V roku 1993 bol chrám zapísaný na zoznam svetového dedičstva UNESCO.

Hórjúdži sa delí na dve časti: starší Západný chrám (西院 Sai-in) a na Východný chrám (東院 Tó-in).

## Západný chrám
* Nandaimon (南大門, „Južná veľká brána“). Vchod do areálu z roku 1438.  
* Čúmon (中門, „Centrálna brána“). Brána z obdobia Asuka, označuje vchod do vnútorného okrsku Kairó(回廊). Po stranách brány sú najstaršie japonské sochy ochrancov Kongo-rikiši.
* Kindó (金堂, „Zlatá sieň“; tiež Kondó). S dátumom vzniku okolo roku 700 je údajne najstaršou drevenou stavbou na svete. Je tiež známa svojimi mimoriadne cennými sochami a freskami (fresky boli vážne poškodené požiarom v roku 1949). Stojí vo vnútri Kairó.
* Godžútó (五重塔, „Päťposchodová pagoda“). Táto pagoda je najstaršia v Japonsku a slúžila za vzor všetkým ostatným. Tiež stojí vo vnútri Kairó.

* Daikódó (大講堂, „Veľká vzdelávacia sieň“). Leží v severnej časti Kairó. Bola postavená v roku 990 a je jednou z najväčších budov v Hórjúdži.
* Daihózóden (大宝蔵殿 „Veľká pokladnica“). Moderná budova so stálou chrámovou expozíciou.
* Tódaimon (東大門, „Východná veľká brána“). Delí celý komplex na západnú a východnú časť.

## Východný chrám
* Jumedono (夢殿, „Pavilon snov“). Postavený v roku 739 na mieste budovy, kde žil princ Šótoku.

## Ďalšie budovy
* Chrám Čúgú-dži (中宮寺). Samostatný chrám pri severovýchodnom okraji komplexu. Pôvodne bol rezidenciou Šótokuovej matky. Je známy vďaka svojej soche boddhisattva Miroku (Budúci Budha).

## Fotogaléria

Image:Horyu-ji11s3200.jpg|Kondó
Image:Horyu-ji36s3200.jpg|*Jumedono*, stavba spojovaná s princom Šótoku
Image:Horyu-ji15s3200.jpg|Socha strážcu v Hórjúdži
Image:Horyu-ji48n4350.jpg|*Godžú-no-Tó*, päťposchodová pagoda


## Referencie

## Iné projekty

*
## Externé odkazy
* Oficiálna stránka UNESCO
* Oficiálna stránka 

## Zdroj

Kategória:Lokality Svetového dedičstva v Japonsku
Kategória:Architektúra v Japonsku
Kategória:Budhistické chrámy v Japonsku
Kategória:Stavby v prefektúre Nara
Démofón (syn Thésea)

[náhľad|''Démofón a jeho stará matka Aithra'', antický [Kylix (keramika)|kylix, cca 470–460 pred Kr.]]
**Démofón** alebo **Démofoón** (, ) je v gréckej mytológii syn aténskeho kráľa Thésea a jeho manželky Faidry. 

Démofón spolu so svojim bratom Akamantom bojoval v trójskej vojne. V záverečných bojoch patrili medzi hrdinov, ktorí sa v trójskom koni dostali za brány mesta a dobyli ho.V Tróji potom vyslobodili svoju starú matku Aithru, ktorú si tam pri úteku priviedla krásna Helena s trójskym princom Paridom ako slúžku.

Na spiatočnej ceste sa Démofón v Trákii zaľúbil do kráľovske dcéry Fyllidy a sľúbil jej manželstvo. Démofón potom pokračoval v ceste do Atén, ale sľúbil jej, že sa vráti. Lenže v Aténach sa zdržal priveľmi dlho a vášnivo zaľúbená Fyllis si myslela, že na ňu zabudol a zo žiaľu si vzala život.  

Démofón sa preslávil aj tým, že sa po smrti najväčšieho hrdinu Hérakla, postaral o jeho matku a potomkov, ktorých prenasledoval mykénsky kráľ Eurystheus. Keď mu potom Eurystheus vypovedal vojnu, po krvavej bitke ho pri Aténach porazil.
 
## Referencie a bibliografia

## Pozri aj
* Zoznam mýtických panovníkov Atén

Kategória:Postavy gréckej mytológie
White Light/White Heat

***White Light/White Heat*** je druhý štúdiový album americkej rockovej skupiny The Velvet Underground. Vyšiel v januári 1968, desať mesiacov po vydaní prvého albumu s názvom *[[The Velvet Underground & Nico]]*, vo vydavateľstve Verve Records. Niekoľko mesiacov po vydaní zo skupiny odišiel John Cale a nahradil ho Doug Yule.

Autorom väčšiny skladieb, až na tri výnimky, je Lou Reed. Dve z nich zložil s Johnom Caleom, Sterlingom Morrisonom a Maureen Tuckerovou, jednu iba s Caleom a Morrisonom. Všetky texty napísal Reed.

Ide o prvý a jediný album, na ktorom hrá iba základná zostava skupiny – John Cale, Lou Reed, Sterling Morrison a Maureen Tucker. Na albume sa už nijako nepodieľal ani Andy Warhol ani Nico.

## Skladby
#„White Light/White Heat“ (Reed) – 2:47
#„The Gift“ (Reed, Morrison, Cale, Tucker) – 8:18
#„Lady Godiva's Operation“ (Reed) – 4:56
#„Here She Comes Now“ (Reed, Morrison, Cale) – 2:04
#„I Heard Her Call My Name“ (Reed) – 4:38
#„Sister Ray“ (Reed, Morrison, Cale, Tucker) – 17:27

## Tvorcovia
*Lou Reed – spev, gitara, klavír
*John Cale – spev, viola, organ, basgitara, zvukové efekty
*Sterling Morrison – spev, gitara, basgitara, zvukové efekty
*Maureen Tucker – bicie, perkusie

## Referencie

## Zdroj

Kategória:Hudobné albumy z 1968
Kategória:Albumy The Velvet Underground
Tor

**Tor** môže byť:

* softvér a sieť na anonymitu online, pozri Tor (sieť)
* rod rýb z čeľade kaprovité, pozri Tor (rod)
* staršie označenie jednotky tlaku, pozri torr
* v geológii: izolovaná skala s úlomkami hornín a skalnými blokmi okolo, pozri tor (geológia)
* škandinávske mužské meno, pozri Tor (prvé meno)
* ruský samohybný protilietadlový systém, pozri Tor (protilietadlový raketový systém)

## Pozri aj
*Thor
*Toor
Adhézna sila

**Adhézna sila** je sila, ktorú možno preniesť kontaktom hnacieho kolesa alebo kolies vozidla na povrch vozovky či koľajníc. Závisí od koeficientu priľnavosti a adhéznej hmotnosti.

## Referencie

Kategória:Dynamika
Kategória:Doprava
Yaoundé

**Yaoundé** [jaunde] je hlavné a druhé najväčšie mesto Kamerunu. Leží v strednej časti krajiny na ploche , v nadmorskej výške  a žije tu takmer 2,5 milióna obyvateľov.

## Dejiny
Yaoundé založili v roku 1888 nemeckí obchodníci ako hlavné centrum obchodu so slonovinou. Počas prvej svetovej vojny bolo mesto obsadené belgickou armádou a stalo sa hlavným mestom Francúzskeho Kamerunu. Hoci hospodárskym a obchodným centrom krajiny je dlhodobo prístavné mesto Douala, hlavným mestom je od získania suverenity v roku 1960 Yaoundé.

## Ekonomika
V Yaoundé prevláda potravinársky, drevospracujúci, tabakový a sklársky priemysel. Vyrábajú sa tu predovšetkým cigarety a sklenené výrobky, no je významným spracovateľom kávy, kakaa, kokosov, cukrovej trstiny a iných produktov. 

V centre Yaoundé sa nachádzajú najmä budovy vládnych úradov, veľké drahé hotely a tržnica. Ambasády, vily európskych prisťahovalcov a bohatých Kamerunčanov stoja v štvrti Bastos. Nachádza sa tu niekoľko univerzít a národný futbalový štadión. Mesto je známe množstvom trhov, reštaurácií a nočných podnikov. Hlavnými turistickými atrakciami mesta sú Kamerunské múzeum umenia v bývalom benediktínskom kláštore, Kamerunské národné múzeum v prezidentskom paláci, Athemi múzeum a zoo v štvrti Mvog-Betsi. 

## Doprava
V Yaoundé sa nachádza medzinárodné letisko a s mestami Douala a N´Gaoundéré je spojené železnicou. Z Doualy jazdia pravidelné autobusové linky po udržiavanej ceste a dopravu v meste zabezpečuje mestská hromadná doprava. 

## Iné projekty

## Zdroj


Kategória:Mestá v Kamerune
Kategória:Hlavné mestá v Afrike
Hydrodynamická spojka

**Hydrodynamická spojka** patrí medzi najjednoduchšie zariadenia určené na prenos krútiaceho momentu. Používa sa ako alternatíva k mechanickej spojke, predovšetkým tam, kde sa vyžaduje často opakovaný plynulý rozbeh a zároveň prenos veľkých výkonov. Výhodou je tlmenie torzných kmitov a pomerne malý sklz (2 – 3%) v rozdiele otáčok medzi vstupom a výstupom.

## História
Vďaka rozvoju vysokootáčkových parných turbín začiatkom dvadsiateho storočia bolo nutné nahradiť veľké a ťažké ozubené prevody menším a spoľahlivým zariadením, ktoré by dokázalo efektívne preniesť veľký výkon z turbíny na pomalobežnú lodnú vrtuľu. Týmto požiadavkám najlepšie vyhovel hydraulický prenos výkonu. Pokusy sa začali s konštrukciami, ktoré využívali statickú hydraulickú energiu (tlak). Skladali sa z objemového čerpadla a objemového motora. Často boli konštruované ako piestové, alebo s prestavovacími elementmi. Oproti tomu zariadenia ktoré využívali dynamickú formu energie (prúdenie), sa skladali z odstredivého čerpadla a radiálnej turbíny – z dvoch jednoduchých dielcov, pri ktorých už nedochádzalo k objemovým zmenám, ale iba k rýchlostným zmenám prúdenia kvapaliny.

Myšlienka využiť jednoduché odstredivé čerpadlo a radiálnu turbínu sa zdala byť dobrá, bol len problém spojiť ich do funkčného celku. Prvé návrhy používali na ich prepojenie potrubia ukončené difúzormi. Toto riešenie bolo nevyhovujúce, pretože pri záťaži nastávali tak veľké straty vírením a trením kvapaliny, že nebolo možné dosiahnuť uspokojivú účinnosť.

Hermann Föttinger ako prvý navrhol takú konštrukciu hlavných elementov, že medzi nimi odpadlo aj potrubie aj difúzory. Konštrukcia sa skladala podobne ako neskôr vyvinutý hydrodynamický menič z odstredivého čerpadla a radiálnej turbíny uzatvorenej v olejotesnom puzdre. Základný princíp hydrodynamickej spojky bol patentovaný Föttingerom v roku 1905, v súčasnosti je vedený pod č. DE221422 na nemeckom patentovom úrade.

## Zdroje
* Stránky venované H. Föttingerovi (v nemčine)
* Mauricio, W.: *Hydraulické spojky a měniče.* SNTL Praha, 1962, (v češtine)

Kategória:Hydrodynamika
Kategória:Spojky (strojárstvo)
Kategória:Hydraulické mechanizmy
Erichthonios (Atény)

[náhľad|''Malý Erichtonios'', autor:[Willem van Herp (cca 1613/1614–1677)]]
**Erichtonios** alebo aj **Erechtheus I.** (, ) je v gréckej mytológii syn boha Héfaista a bohyne zeme Gaie.

Pôvod Erichthonia je v najstarších mýtoch dosť nejasný, podľa tradície sa ho po narodení ujala bohyňa Aténa a v uzavretom koši ho odniesla do svojej svätyne na aténsku Akropolu, kde ho potom strážili dva hady.

Svojim kňažkám, dcéram aténskeho kráľa Kekropa, Herse, Aglaure a Pandrosode zakázala kôš otvoriť. Ony však nevedeli potlačiť ženskú zvedavosť a striehli na vhodnú príležitosť, aby do koša nazreli. Tá príležitosť sa im naskytla, keď bohyňa Aténa odišla na Pallénu, aby odtiaľ prienesla vrch, ktorý mal slúžiť na lepšiu ochranu Akropoly.

Pri otváraní koša ich však spozorovala vrana, ktorá to ihneď išla oznámiť Aténe. Aténa sa veľmi nahnevala a aby sa vrátila čo najrýchlejšie, pustila vrch, ktorý na svojom mieste stojí dodnes a volá sa Lykabétos a ponáhľala sa do svojej svätyne. Keď ju sestry uvideli, zo strachu pred jej pomstou skočili z Akropoly do priepasti.

Keď Erichtonios dospel, stal sa aténskym kráľom a do mýtov sa zapísal tromi významnými činmi. Ako prvý dal zapriahnúť koňa, ktorý zoral pluhom zem, potom nariadil, aby sa na počesť bohyne Atény konali každoročne slávnosti tzv. "Panathénaie" a každý štvrtý rok Veľké Panathénaie (Panathenajské hry). Za svoje zásluhy bol Erichtonios po smrti prenesený bohmi na nebo a premenený na súhvezdie Vozataja (Boóta), ktoré nám ho pripomína dodnes.

## Referencie a bibliografia

## Pozri aj
* Zoznam mýtických panovníkov Atén

Kategória:Postavy gréckej mytológie
Samsung Galaxy Y

**Samsung Galaxy Y (Young) (GT-S5360)** je mobilný telefón so systémom Android od juhokórejskej firmy Samsung. Predstavený bol v auguste 2011. Má viacdotykový displej (mutli-touch).

## Referencie

## Iné projekty

Kategória:Smartfóny
Kategória:Zariadenia s Androidom
Kategória:Mobilné multimediálne prehrávače
Kategória:Zariadenia s dotykovým displejom
Kategória:Wi-Fi zariadenia
Kategória:GPS navigačné prístroje
Kategória:Mobilné telefóny Samsung
Ruža vjetrova

***Ruža vjetrova*** (dosl. *Ruža vetrov*) je populárna chorvátska romantická mydlová opera, ktorá sa vysiela od roku 2011. V Chorvátsku sa telenovela vysiela na RTL Televizija, od 29. augusta 2011. Autorom telenovely je chorvátsky producent Dinko Paleka. V oboch častiach telenovely, je opísaná zakázaná láska medzi dvomi ľuďmi. Telenovela sa vysiela aj v Čiernej Hore, Bosne a Hercegovine a plánuje sa vysielať aj v Srbsku a na Slovensku. Telenovela zaujala viac ako milión obyvateľov v Chorvátsku.

## Natáčanie
Telenovela sa natáča od 1. júna 2011 a po pracovnom názve *Klan*, bol 3. júna 2011, potvrdený aj názov „*Ruža vjetrova*“. Natáčanie prvej série skončilo 14. apríla.2012 a natáčanie druhej série začalo 2. júla 2012. Prvá séria obsahuje 185 a druhá séria 165  častí, spolu 350 častí. Prvá časť prvej série bola v Chorvátsku odvysielaná 29. augusta 2011 a posledná časť prvej série bola odvysielaná 7. júna 2012, v tom istom termíne. Druhá séria sa v Chorvátsku vysiela od 10. septembra 2012, tiež na RTL Televizija. Stredisko telenovely je Split a v druhej sérii aj dedinka *Olujno*. Nová úvodná špica bola zmenená od 153.časti, prvej série. Telenovelu hrajú chorvátski a srbskí herci.

## Série
### Prvá séria (''Všetko začalo s búrkou...'')
Prvá séria opisuje lásku dvoch mladých ľudí z dvoch celkom rozdielnych rodín, spoznaných v búrke na mori. Dievča je Ines Matošićová, neskoršie Odaková, mladá a energická žena, ktorá je dcérou cennej splitskej právničky a mladík je Marko Odak, nástupca otcovho bohatého dedičstva, nechaný na rôznych dohodách. Tri rodiny sú:Matošićoví, Odakoví a Jelavićoví, ktoré sú na jeden pohľad celkom rozličné. Zrady, vlastizrady, urážky, nenávisti, smútky, klamy, konflikty a iné, prinášajú nešťastie do týchto rodín.

### Druhá séria (''Čo by ste obetovali za lásku?''...)
Základom druhej série je taktiež láska dvoch ľudí. Mária Mrčelová je manželkou boháča Ranka Mrčelu, násilného muža, od ktorého utečie skokom z lodi a na druhý deň ju na neznámej pláži nájde Šimún Bartulović, mladík zo sedliackej rodiny, z mestečka Olujno, ktorý vyrástol bez matky s otcom. Stretnutie Márie a Šimúna zostáva hlboko v ich dušiach, až kým sa znovu nestretnú. Vyplatí sa nasledovné stretnutie? Po Markovej smrti, Ines, Sára a Suzana odchádzajú do Olujna, za novým životom. Štyri rodiny sú:Matošićoví, Odakoví, Mrčeloví a Bartulovićoví.

## Externé odkazy
* 

Kategória:Mydlové opery
Kategória:Chorvátske telenovely
Kategória:Televízne seriály z roku 2011
Kubánske národné vodnopólové družstvo mužov

**Kubánske národné vodnopólové družstvo mužov** je národné družstvo mužov, ktoré reprezentuje Kubu v medzinárodných vodnopólových súťažiach a priateľských zápasoch. Funguje pod záštitou *Federación Cubana de Natación* (FCN). Patrí medzi najlepšie vodnopólové celky Ameriky, aj keď sa v súčasnosti iba občas zúčastňuje medzinárodných podujatí organizovaných Medzinárodnou plaveckou federáciou. Za jeho najväčšie úspechy možno považovať 8 medailí z Panamerických hier, 10 víťazstiev na Stredoamerických a karibských hrách či bronz zo svetového pohára.

## Vrcholné podujatia
Na olympijské hry sa družstvo kvalifikovalo 5-krát, naposledy v Barcelone 1992. Jeho najlepším umiestnením je 5. miesto z Moskvy 1980. 

Na majstrovstvách sveta sa družstvo zúčastnilo nepretržite až do roku 1994. Najlepšie dopadlo v Kolumbii v roku 1975, keď sa dokázalo prebojovať do finálovej skupiny a skončilo celkovo na 4. mieste.

Najviac úspechov zaznamenalo na kontinentálnych podujatiach. Vodnopólový turnaj na Panamerických hrách vyhralo raz, v domácej Havane v roku 1991, keď vyhralo všetky zápasy. Získalo však ešte ďalších 7 medailí, všetky nepretržite v rokoch 1971 až 1999. Na panamerickom podujatí Pohára UANA, ktorý je zároveň kvalifikáciou na MS, sa družstvo zúčastnilo iba raz, v roku 2005. Skončilo na ňom bronzové. Ďalej sa družstvo 11-krát predstavilo na Stredoamerických a karibských hrách a 10-krát vodnopólový turnaj na nich aj vyhralo, naposledy v roku 2006 v kolumbijskej Cartagene.

Kubánske družstvo sa 4-krát kvalifikovalo aj na svetový pohár a v roku 1981 dokázalo na ňom vybojovať bronz.  

## Výsledky
;Olympijské hry

;Majstrovstvá sveta

;Panamerické hry

;Pohár UANA

;Svetový pohár
* 1979: *nezúčastnilo sa*
* 1981: 17px **3. miesto**
* 1983: 8. miesto
* 1985: *nezúčastnilo sa*
* 1987: 7. miesto
* 1989: *nezúčastnilo sa*
* 1991: *nezúčastnilo sa*
* 1993: 8. miesto
* 19952018: *nekvalifikovalo sa*

;Majstrovstvá Strednej Ameriky a Karibiku
* ...
* 2013: 16px 1. miesto
* 2016:  *nezúčastnilo sa*
* 2017: 16px 1. miesto

;Stredoamerické a karibské hry
* 19381962: *nezúčastnilo sa*
* 1966: 16px 1. miesto
* 1970: 16px 1. miesto
* 1974: 16px 1. miesto
* 1978: 16px 1. miesto
* 1982: 16px 1. miesto
* 1986: 16px 1. miesto
* 1990: 16px 1. miesto
* 1993: 16px 1. miesto
* 1998: 16px 1. miesto
* 2002: *nezúčastnilo sa*
* 2006: 16px 1. miesto
* 2010: *nezúčastnilo sa*
* 2014: 16px 3. miesto

## Referencie

* todor66.com 

## Pozri aj
* Kubánske národné vodnopólové družstvo žien

## Externé odkazy
* Kubánske družstvo na stránke Panamerických hier 2010  

Kategória:Národné vodnopólové družstvá
Vodné pólo
Národné
Viliam Fraknói

**Viliam Fraknói** (do roku 1874 **Viliam Frankl**, ; * 27. február 1843, Mojmírovce – † 20. november 1924, Budapešť, Maďarsko) bol rímskokatolícky kňaz, veľkovaradínsky kanonik, menovaný biskup arbeský a uhorský historik. Bol tajomníkom Uhorskej akadémie vied.

Autor viacerých, často viaczväzkových diel z dejín Uhorska so zameraním na obdobie 15.-18. storočie. Jeho práce čerpajú z bohatého archívneho materiálu.

## Hlavné diela
*
*
*
*
*
*
*
*
*
*

## Referencie


## Ďalšia literatúra
* FRAKNÓI, Viliam. In: 

## Iné projekty

## Zdroj

Kategória:Maďarskí historici
Kategória:Maďarskí rímskokatolícki biskupi
Kategória:Katolícki teológovia
Kategória:Osobnosti z Mojmíroviec
Kategória:Pochovaní na cintoríne Kerepesi
Zaplavenie pražskej zoo

**Zaplavenie pražskej zoo** bola prírodná katastrofa, ktorá sa odohrala v polovici augusta 2002, keď strednú Európu postihli rozsiahle povodne. Značné škody utrpelo i hlavné mesto Česka Praha. Zaplavené bolo centrum mesta, metro a aj zoologická záhrada. Pražská zoo sa nachádza v mestskej časti Troja, priamo pri rieke Vltava.

## Evakuácia zvierat
13. augusta 2002 začala veľká evakuácia zvierat. Rozvodnená Vltava zatopila celú spodnú časť areálu a pracovníci museli previezť do bezpečia viac ako 1000 zvierat. Mnohé z nich bolo nutné pred transportom uspať. Napr. uspaté gorily previezli na člne. Pomoc poskytli aj iné zoologické záhrady.

Niektoré z evakuovaných zvierat boli umiestnené do vyššie položených priestorov zoo, ale mnohé boli odvezené preč z Prahy do iných zoologických záhrad v Česku a Poľsku (Zoo Dvůr Králové n. L., Zoo Olomouc, Zoo Lešná, Zoo Liberec, Zoo Brno, Zoo Plzeň, Zoo Ústí n. L., Zoo Ostrava, Zoo Jihlava, Zoo Opole (Poľsko)) alebo do súkromného chovu. Mnohé zvieratá sa späť do Prahy vrátili veľmi rýchlo, niektoré po dlhšej dobe a ostatné ostali navždy vo svojich nových domovoch mimo Prahu.

## Úmrtia zvierat
Povodne a evakuáciu neprežilo celkovo 134 zvierat. Väčšinu z nich tvorili vtáky, ktoré nezvládli stres z evakuácie. Najviac mediálne sledované osudy boli útek tuleňa Gastona a utratenie slona Kadíry.
 
### Gastonov útek

Keď Vltava zaplavila areál zoo, štyrom tuleňom sa podarilo utiecť. Jedna samica sa vrátila, ďalším dvom sa podarilo odplávať do iných českých miest (Kralupy nad Vltavou a Dolní Beřkovice). Najďalej sa podarilo dostať dvanásťročnému samcovi Gastonovi. Po Vltave a Labe sa dostal až do Nemecka. Českým záchranárom sa ho nepodarilo chytiť, aj keď jeho pohyb sledovali a kŕmili ho. Po niekoľkodňovej púti ho nakoniec odchytili nemeckí záchranári. Preplával niekoľko sto kilometrov. Český tím si poňho prišiel, ale Gaston nakoniec blízko nemecko-českej hranice na následky vyčerpania a stresu uhynul.

### Slon Kádira
Samec slona prišiel do Prahy ako dvojročný zo Srí Lanky. V čase povodní sa nepodarilo slona evakuovať. Všetky pokusy o záchrannú akciu boli neúčinné. Zvyšujúca sa hladina vody a hrozba, že vystrašený a agresívny slon utečie z areálu, nakoniec donútili záchranárov slona zastreliť. Podobný osud stretol aj hrošicu Lentilku. Tiež hrozilo, že utečie a niekoho napadne alebo dokonca zabije.

## Externé odkazy
* Pražská zoo: Povodeň 2002 
* Česká televize: Tragická povodeň v pražské zoo - uspané gorily se plavily po raftech

Kategória:Praha
Kategória:Povodne v Česku
Kategória:2002 v Česku